als_Latn dik_Latn sag_Latn
Konservatorët kanë arritur marrëveshjen me DUP-në e Irlandës së Veriut që do të thotë se do mbështesin qeverinë e pakicës së Theresa May.
Marrëveshja vjen pas dy javësh bisedimesh mes palëve që nga zgjedhjet që rezultoi në një parlament të varur pasi May nuk arriti të fitonte shumicën në parlament dhe për këtë i duhej një koalicion. 10 deputetët e DUP do të mbështesin Tories në votimet kryesore të Commons, duke filluar me fjalimin e Mbretëreshës më vonë këtë javë, por nuk do të ketë koalicion formal. Bisedimet u përqëndruan në mbështetjen financiare për Irlandën e Veriut dhe Brexit.
DUP ka pohuar se qeveria e Britanisë ka rënë dakord të përmirësojë trajtimin e veteranëve ushtarakë në Irlandën e Veriut si pjesë e marrëveshjes, por ka hedhur poshtë raportet se kishte kërkuar 2 miliardë paund në fonde shtesë për Irlandën e Veriut në këmbim të mbështetjes së tyre.
May shtrëngoi duart me kryetaren e DUP, Arlene Foster, ndërsa ajo dhe figura të tjera të larta të partisë arritën në Downing Street të finalizojnë paktin.
Mbështetja e DUP do t’i japë asaj një shumicë efektive prej 13 personash, duke pasur parasysh se Sinn Fein dhe kryetari John Bercow dhe tre deputetët e tij – dy prej të cilëve janë deputetë të Tories nuk marrin pjesë në votime. Disa Tories e kishin këshilluar atë të qeveriste pa asnjë marrëveshje formale me DUP.
Ish-kryeministri Sir John Major paralajmëroi se një lidhje formale me DUP mund të dëmtojë përpjekjet për të rivendosur qeverinë e shkëmbimit të pushtetit në Irlandën e Veriut, ndërkohë që disa deputetë thanë se qëndrimi konservativ i DUP-it për çështje si martesa homoseksuale dhe aborti mund të dëmtojnë partinë në afat më të gjatë .
Tories kanë kërkuar detaje se sa do të kushtojë kjo marrëveshje për taksapaguesit në dhe çfarë premtimesh financiare janë bërë.
Por Tories dhe DUP kanë thënë se paktet do t’i japin stabilitetit aq shumë të nevojshme Britanisë pasi ajo fillon procesin e Brexit. Tiranapost.al E.B
als_Latn als_Latn als_Latn als_Latn als_Latn als_Latn als_Latn als_Latn